als_Latn dik_Latn sag_Latn
Skandal: Nis Beqiri “Denohet me vdekje”(video)
Nis Beqiri është kthyer nga Suedia në Kosovë, edhe përkundër gjendjes së rëndë shëndetësore që e ka. Ai është i paralizuar dhe nuk mund të ushqehet në mënyrë të rregullt, por ushqehet përmes një vrime në lukth si dhe ka probleme me shtrëngim të muskujve.
Nëna e Nisit, Besa Musa, thotë se kur autoritetet e atjeshme kanë marrë vendim për kthimin e tij, i kanë thënë se Qeveria e Kosovës është zotuar se i ka të gjitha kushtet e duhura për trajtimin e këtyre rasteve. Mjekët nuk e kanë pranuar depërtimin e tij në Kosovë për shkak të gjendjes së rëndë shëndetësore. Nisit iu ka lëshua një certifikatë nga një doktor suedez i cili ka qenë në Kosovë dhe i ka analizuar mundësitë e shërimit dhe ka ardhur në përfundim se kjo sëmundje nuk shërohet në Kosovë, shkruan Preportr.
Nis Beqiri është 12-vjeçar dhe së bashku me dy motrat dhe nënën e tij që katër vite kanë shkuar në Suedi për të trajtuar atë nga një sëmundje e rëndë cerebrale e trurit. Familjarët thonë se ai është lënduar gjatë lindjes në Klinikën Obstetrike-Gjinekologjike në QKUK.
Pavarësisht gjendjes së rëndë të tij, ai u kthye në Kosovë. Pas arritjes në Aeroportin e Prishtinës, ai u la të presë për disa orë, sepse mjekët nuk pranonin që të nënshkruanin pranimin e tij në Kosovë. Sipas mjekës Mejreme Ismajli, nga Qendra e Mjekësisë Familjare e Vushtrrisë, e cila kishte dal që ta priste Nisi, ai nuk ka kushte trajtimi në Kosovë. Ndërsa, sipas familjarëve, Ministria e Punëve të Brendshme ka insistuar që të bëhet pranimi i depërtimit të tij.
Nëna e Nisit, Besa Musa, thotë se kur autoritetet e atjeshme kanë marrë vendim për kthimin e tij, i kanë thënë se Qeveria e Kosovës është zotuar se i ka të gjitha kushtet e duhura për trajtimin e këtyre rasteve.
“Ata na kanë thënë se Qeveria e Kosovës ka me u kujdes krejt për juve, duke përfshirë ushqimin barnat edhe banimin, sepse nuk kemi shtëpi që i përshtatet Nisit. Kam pritur shumë prej autoriteteve kosovare se me kuptojnë, duke marrë parasysh se djalin e kam me paralizë cerebrale dhe nuk do të kthehet në Kosovë. Nuk mundëm me ra edhe me u qu me mendimin se një ditë nuk kam me ia dëgju zemrën duke i rrahë. Fëmija nuk mundet me hangër as me pi, ushqimin duhet me ia ble, e në Kosovë nuk ka”, thotë Musa.
Ajo i bënë kërkesë institucioneve të Kosovës dhe atyre të Suedisë që t’ia mundësojnë kthimin Nisit në Suedi.
“Ma kanë ndarë fëmijën prej shkollës, prej shokëve, prej mësueseve. Çdo ditë e ka marrë taksi e ka dërguar në shkollë dhe e ka kthyer. E ka pasur shkollën normal si fëmijët e tjerë. Atje e ka ndje vetën tamam njeri”, u shpreh ajo.
Mjekët nuk e nënshkruan depërtimin e Nisit në Kosovë
Ndërsa doktoresha Mejreme Ismajli që kishte dalë për ta vlerësuar gjendjen e pacientit, thotë se në Kosovë nuk ka kushte për t’u trajtuar ky pacient. Ajo nuk e ka nënshkruar dokumentin për pranimin e Nisit në Kosovë.
“Ministria e Shëndetësisë e Kosovës ka thënë se nuk ka kushte për trajtimin e këtij fëmije në Kosovë, sepse kushtet nuk janë të mundura”, tha ajo.
Bardhyl Musa, Daja i Nisit, thotë se zotimet e Qeverisë janë dhënë për përkujdesjen e Nisit, ndërsa sot nuk ka dalë ta presë askush në aeroport.
“Në fakt po shoh një kaos, askush nga institucionet përgjegjëse për mbarëvajtjen e këtij procesi nuk ka ardhur në aeroport. Me kerre private duhet me ia ba diqysh. Kjo është vështirësia e parë që po e shohim, sepse ka me pas vështirësi me u ushqye kushtet ekonomike, kontrollet mjekësore”, theksoi Musa.
Më 4 tetor Nisit iu ka lëshua një certifikatë nga një doktor suedez i cili ka qenë në Kosovë dhe i ka analizuar mundësitë e shërimit për fëmijë me këso lloj sëmundjesh, duke përfshirë edhe sëmundjen që e ka Nisi (paralizën e trurit) dhe ka ardhur në përfundim se kjo sëmundje nuk shërohet në Kosovë.
Gjithashtu avokati i familjes e ka paraqitur këtë certifikatë tek Bordi i Migracionit të Suedisë. Por pavarësisht kësaj, ky bord ka marrë vendim për kthimin e tij në Kosovë.
Pakënaqësi në lidhje me kthimin e Nisit kanë shprehur edhe komuniteti ku ka jetuar Nisi. Ata më 4 tetor kanë protestuar kundër vendimit për kthimin Nisit.
Familjarët e Nisit thonë se institucionet e Kosovës u kanë thënë autoriteteve suedeze se në Kosovë ka kushte adekuate për trajtimin e Nisit dhe se mund të kthehet.
Preportr ka raportuar javën e kaluar për një rast i tillë të depërtimit që ka ndodhur me një 14-vjeçar Remzi Bahtijarin, i cili është kthyer në Kosovë nga Danimarka, pasi që autoritetet kosovare ishin zotuar se ka kushte për trajtimin e tij. Por, në fakt, ilaçet që i duhen Remziut jo vetëm se nuk gjenden në Kosovë, por as nuk mund të importohen nga institucionet shëndetësore të Kosovës/Kosovalbaner.com/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn